**Predmet: Pozivnica na turnir**

Poštovani,

čast nam je i zadovoljstvo pozvati vas na **međunarodni stolnoteniski turnir „Županja Open 2025.“.**

 Natjecanje se održava u organizaciji STK Županja i to u **subotu 11.10.2025. s početkom u 09.00h** u športskoj dvorani srednje škole Gimnazija Županja.

Pravo nastupa stječe se **pravovremenom prijavom i uplatom kotizacije na žiro račun kluba** ili plaćanjem gotovinom na blagajni na dan natjecanja.

Natjecanje će se odigrati **U PET STAROSNIH KATEGORIJA** i to do 39, 40 do 49, 50 do 59, 60-69 i preko 70 godina (pravo nastupa imaju svi igrači osim igrača Super lige) i u **APSOLUTNOJ KATEGORIJI** (pravo nastupa imaju svi igrači neovisno o rangu natjecanja u kojem se natječu). Svaki igrač ukoliko želi može sudjelovati u dvije pojedinačne kategorije – starosna + apsolutna ili dvije starosne (vlastita kategorija i mlađa kategorija).

Očekuje vas slavonska gastro ponuda - po dolasku **kava i piće dobrodošlice** (domaća rakija) i slavonski doručak („meza“), a predvečer po završetku natjecanja dodjela nagrada uz **tradicionalnu večeru** (slavonski čobanac). Slavonski čobanac će se posluživati već od 14 h.

Tijekom svečane večere održat ćemo proglašenje pobjednika, **dodjelu športskih nagrada**.

**Nagrade:**

Apsolutna kategorija: 1. mjesto- pehar + medalja + 200 eura

 2. mjesto- pehar + medalja

 3. mjesto- 2x pehar + medalje

Starosne kategorije: 1. mjesto- pehar + medalja

 2. mjesto- pehar + medalja

 3. mjesto- 2 x pehar + medalje

Kotizacija iznosi 15€ za jednu kategoriju (starosnu ili apsolutnu), a 20€ za dvije kategorije (starosnu i apsolutnu ili dvije starosne).

Za smještaj-preporučujemo : Apartmani Excellent, Ulica I.Gundulića 42, Županja

( 098299688), Apartmani Paripović, Vinkovačka 99, Županja (+38598217030, +38532832184); Apartmani i sobe Pavlović, Vinkovačka 8, Županja (+385976998184, +38532832430); Sobe prenočište Džinić, J.J.Strossmayera 171, Županja ( +38598269651); Prenočište šokačka Lady, V.Nazora 23, Županja ( +385977672717). Smještaji od 20-30 eura.

Više na apartmani hr.

Za prijave molimo pripremite **ime, prezime, datum i godinu rođenja, grad, Klub te ligu u kojoj se natječete.**

Iste možete obaviti na mobitel: +385 95 900 7627 Zlatko Jemrić i

 +385 98133 7738 Josip Nikolić

 ili na mail stkzupanja@gmail.com, **a najkasnije do srijede 08.11.2025 .u 12.00h**.

S radošću očekujemo Vaše prijave i dolazak.

Zlatko Jemrić

Predsjednik organizacijskog odbora

**PROPOZICIJE NATJECANJA**

**MEĐUNARODNI STOLNOTENISKI TURNIR „ŽUPANJA OPEN 2025.“**

1. **ORGANIZATOR** turnira je **Stolnoteniski klub Županja**.
2. **MJESTO i VRIJEME**: Turnir će se odigrati **11. studenog 2025. godine** (subota) u

**športskoj dvorani Srednje škole Gimnazije u Županji**, Veliki kraj 42, s **početkom u 09:00 sati**.

1. **DISCIPLINE** koje će se igrati na turniru:

Pojedinačno za žene i muškarce zajedno:

 **A. kategorija 39 godina i mlađi**

 **B. kategorija 40 - 49 godina**

 **C. kategorija 50 - 59 godina**

 **D. kategorija 60 - 69 godina**

 **E. kategorija 70+**

 **F. kategorija APOSLUTNA – bez starosnih ograničenja**

A, B, C, D i E kategorije imaju pravo nastupa svi igrači osim igrača Super lige

 F - kategoriju imaju pravo nastupa igrači Super lige te svi ostali sudionici turnira.

 Sva pravila vezana za discipline odnose se i na natjecatelje iz inozemstva.

1. **PRAVO NASTUPA** na turniru imaju svi na vrijeme prijavljeni igrači koji su uplatili kotizaciju. Natjecatelji mogu nastupiti u svojoj i/ili u mlađoj dobnoj kategoriji te u apsolutnoj kategoriji.
2. **NAČIN IGRANJA**: igrači će biti razvrstani po skupinama (broj i veličina grupa ovisiti će od broja prijavljenih igrača), gdje se sastaju svatko sa svakim i igraju na tri dobivena seta. Prvoplasirani i drugoplasirani iz grupe nastavljaju natjecanje klasičnim KO sustavom. Turnir će se odigravati na 12-14 stolova( Tibhar smash 28R) i to s natjecateljskim plastičnim lopticama bijele boje.
3. **PLASMAN** u grupama se određuje brojem osvojenih bodova. Ako dvoje ili više igrača osvoji jednak broj bodova plasman će se odrediti samo iz rezultata međusobnih susreta igrača s osvojenim istim brojem bodova.
4. **ORGANIZATOR** će osigurati sudačku službu za polufinale i finale pod rukovodstvom licenciranog sudca.
5. **PRIJAVE** Prijava natjecatelja može se obaviti **najkasnije do srijede 08.11.2024., do 12.00 sati.**

 - prijave i informacije su dostupne:

+385 95 900 7627 Zlatko Jemrić i +385 98133 7738 Josip Nikolić ili na mail stkzupanja@gmail.com

1. **KOTIZACIJA**: za natjecanje uplaćuje se organizatoru na žiro račun broj HR4224850031100298468, (otvoren u Croatia banka d.d.), a iznosi 15€ za jednu kategoriju (dobnu ili apsolutnu), odnosno 20€ za kategorije (dobnu i apsolutnu ili dvije dobne kategorije). U kotizaciju je uključeno: piće dobrodošlice, obroci tijekom dana, nagrade i športska odličja.
2. **NAGRADE**: Organizator će 4 natjecatelja pobjednika starosnih kategorija i apsolutne

kategorije nagraditi športskim odličjima. Pobjednika/osvajača **apsolutne** kategorije

dodatno će nagraditi novčanom nagradom od 200 €.

1. **SVI IGRAČI** nastupaju na vlastitu odgovornost pa im se preporuča da prethodno obave liječnički pregled.
2. **PROPOZICIJE**: Pravo tumačenja Propozicija na turniru ima Organizacijski Odbor.

Zlatko Jemrić

Predsjednik Organizacijskog odbora